laion/Wikipedia-Exotic huggingface dataset:
רכס באקנל

רכס באקנל (באנגלית: Bucknell Ridge) הוא רכס הררי מעל מפלי הקרח קרנפילד שבאנטארקטיקה. הרכס משתרע לכיוון מערב - מזרח, בצידו הדרומי של קרחון דרווין, בסמוך לשפך הקרחון.  הרכס מופה לראשונה על ידי משלחת המחקר דרווין, שהייתה חלק מהמשלחת הטראנס-אנטארקטית של חבר העמים הבריטי (אשר חקרה את אנטארקטיקה בין השנים 1956- 1958). הרכס נקרא על שם אי. אס. באקנל (E.S. Bucknell), אחד מחברי משלחת המחקר דרווין. רכס באנקל באתר הסקר הגאולוגי של ארצות הברית רכס באקנל באתר הגאזט האנטארקטי של ממשלת אוסטרליה רכס באקנל באתר גאזט SCAR של ממשלת אוסטרליה מידע גאוגרפי והיסטורי
מכל לחץ

מְכָל לַחַץ הוא מכל שנועד להכיל בתוכו גזים או נוזלים בלחץ הגבוה מלחץ הסביבה. מכלי לחץ משמשים במכליות להובלת גזים כגון גז בישול או נוזלים כמו סולר. מטפים לכיבוי אש, משתמשים במכל לחץ לאחסון חומרים נוגדי אש שניתן לשחרר בעזרת ידית דמוית הדק. מכלי לחץ המכילים גז בישול, משמשים לצורך הפעלת כיריים, תנורי גז או גזייות. מיכלי לחץ משמשים גם בתחום הרפואה. בעת תכנון מכל לחץ נלקחים בחשבון פרמטרים רבים שמטרתם שמירה על בטיחות ותקינות. פרמטרים כמו עובי הדופן, קוטר המכל ואורכו קובעים את עמידות המכל ללחצים. במרבית המדינות, מכלי לחץ מגודל מסוים נדרשים לעמוד בתקני בטיחות. מיכלי לחץ מיוצרים על פי תקנים בינלאומיים. התקנים המובילים לייצור מיכלי לחץ הם התקן האמריקאי ASME-חלק 8 וכן התקן הגרמני-AD 2000. לאחר תכנון מיכלי לחץ נדרש אישור של מהנדס מוסמך, אשר בודק לאחר הייצור את תקינות המיכל וריתוכיו. מדיה וקבצים בנושא מכל לחץ בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
מעברים

האם התכוונתם ל... ארגונים ומיזמים מערך המעברים – מערך של המשטרה הצבאית של צה"ל בו שני גדודי המעברים תעוז וארז, ראו חיל המשטרה הצבאית#מערך המעברים מעברים - פרויקט תעסוקה קהילתי במגזר הכפרי מעברים לקשת הטרנסית – עמותה ישראלית המסייעת לחברי הקהילה הטרנסג'נדרית בישראל טלוויזיה וקולנוע מעברים (תוכנית טלוויזיה) – תוכנית טלוויזיה של כאן 11 על מערך המעברים של המשטרה הצבאית מעברים (סרט קצר) – סרטה של עלמוורק דוידיאן משנת 2016 מעברים (סרט, 1999) – Rites of Passage, סרט מתח אמריקאי בבימוי ויקטור סלבה מעברים (סרט, 2023) (אנ') (Passages) – סרט של איירה זקס מעבר (פירושונים)
קינאי

האם התכוונתם ל... קינאי (אלסקה) – עיר באלסקה חצי האי קינאי – חצי אי גדול באלסקה קינאי (נהר) – נהר באלסקה קינאי – פארק לאומי קינאי (להקה) – להקת רוק בריטית קינאי (דמות) – דמות מתוך סדרת סרטי אחי הדוב
Sportbox.ru

Sportbox.ru (ברוסית: Спортбокс.ру) הוא פורטל ספורט המהווה חלק מהחזקות ערוץ ‏"Match TV!". האתר החל את דרכו ב-18 במאי 2007 כפורטל האינטרנט של ערוץ הטלוויזיה "ספורט". זהו אחד מאתרי הספורט המובילים ברוסיה ובמדינות הדוברות רוסית. האתר נהנה מתעבורה קבועה של 6 מיליון אנשים שנכנסים לאתר מדי חודש. האתר משווק את עצמו כמפיק תוכן ספורט  והוא משתף פעולה עם מועדוני ספורט ופדרציות לצורך ארגון שידורים ישירים של תחרויות ספורט. Sportbox.ru — הוא פורטל הספורט הראשון ברוסיה שנשא זכויות שידור לשידורים חיים של אירועי ספורט. בינואר 2010 VGTRK תבעה את חברת SUP, שמפעילה את אתר Championat.ru. לדבריה החברה העתיקה תכנים מתוך פורטל Sportbox.ru ומאתר ערוץ רוסיה-2. סכום התביעה עמד על 15 מיליון רובלים. אתר האינטרנט הרשמי של Sportbox.ru Sportbox.ru, ברשת החברתית פייסבוק Sportbox.ru, ברשת החברתית אקס (טוויטר) Sportbox.ru, ברשת החברתית VK Рамблер ТОП100 / Спорт Интернет-портал Sportbox.ru бьёт рекорды популярности LiveInternet / Спорт ВГТРК обвинила «Чемпионат.ру» в краже контента
פולקסווגן L80

פולקסווגן L80 (בגרמנית: Volkswagen L80) היא משאית קלה מתוצרת חטיבת הרכבים המסחריים של פולקסווגן (באנגלית: VWCV) Volkswagen Commercial Vehicles) (אנ'), בגרמנית: Volkswagen Nutzfahrzeuge) בשותפות עם פולקסווגן ברזיל (Volkswagen of Brazil) הקרויה (Volkswagen Truck & Bus GmbH (אנ')) חברות בת של קונצרן הרכב הגרמני פולקסווגן אשר יוצרה בין השנים 1994–2000. דגם ה"פולקסווגן L80" יוצר עבור השוק האירופי והנוע במנוע דיזל MWM בנפח 4.3 ליטרים שהפיק 138 כוחות סוס. גודל הצמיגים בדגמי "פולקסווגן L80" תוכנן תוכנן לעמוד בתקינה הגרמנית לאותו זמן, בגודל 17.5x215/75. בשנת 2000 הופסקו מכירות הדגם באירופה עקב תקנות פליטה פחמן דו-חמצני אירופאיות מחמירות. ארגז מטען פתוח ארגז מטען סגור פולקסווגן פולקסווגן Delivery "פולקסווגן L80" - תמונות מדיה וקבצים בנושא פולקסווגן L80 בוויקישיתוף פולקסווגן L80, סרטון באתר יוטיוב פולקסווגן L80, סרטון באתר יוטיוב Hans G. Isenberg: 1000 Trucks: Geschichte - Klassiker - Technik. 1. Auflage. Naumann & Göbel, Köln 2005, ISBN 3-625-10767-8 "פולקסווגן L80" בתצורות ארגז מטען פתוח וארגז מטען סגור - תמונות autoscout24.hu/auto/volkswagen/volkswagen-l80
חדר עם נוף (סרט, 2007)

חדר עם נוף (באנגלית: A Room with a View) הוא סרט טלוויזיה עיבוד לרומן "חדר עם נוף" מאת א.מ. פורסטר לפי תסריט של אנדרו דייוויס. ב-2006 הוכרז על הפקת הסרט, ובקיץ 2007 הוא צולם. הסרט שודר לראשונה ב-4 בנובמבר 2007 ברשת ITV. לורה מקי, מנהלת מחלקת הדרמה של ITV, אמרה על עיבוד זה שהוא "לוכד את רוח הרומן הבלתי נשכח של פורסטר, אבל גם מעביר אותו לקהל המודרני באופן רענן ומרתק". זו הפעם הראשונה שהשחקנים טימותי ורייף ספול, שהם אב ובן, שיחקו ביחד. "חדר עם נוף" מספר את סיפורה של לוסי האניצ'רץ', צעירה אנגלייה שבשנת 1912 היא מטיילת באיטליה יחד עם דודניתה, שארלוט בארטלט. בהיותן שם הם פוגשות שורה של דמויות מעניינות, בהן הסופרת אלינור לאביש, התייר מר אמרסון ובנו ג'ורג'. בפירנצה ג'ורג' מתאהב בלוסי, אבל שארלוט לוקחת משם את בת חסותה. רק כאשר הם חוזרים לאנגליה, לוסי פוגשת שוב את ג'ורג'. אבל הפעם לוסי כבר מאורסת לססיל וייז. בעוד שהרומן מסתיים כשלוסי וג'ורג' מתחתנים ובירח הדבש הם חוזרים ל"חדר עם הנוף" שם נפגשו, בעיבוד זה הסוף שונה. מסופר שג'ורג' נהרג במלחמת העולם הראשונה, ולוסי חוזרת לאותו חדר בפירנצה ב-1922, שם נרמז על ראשיתו של רומן חדש בינה לבין גבר איטלקי. איליין קסידי – לוסי האניצ'רץ' רייף ספול – ג'ורג' אמרסון לורנס פוקס – ססיל וייז טימותי ספול – מר אמרסון, אביו של ג'ורג' טימותי וסט – מר איגר שינייד קיוזאק – מיס לאביש אליזבת' מק'גוברן – גברת האניצ'רץ' מארק ויליאמס – מר ביב סופי תומפסון – שארלוט ברטלט טום סטיוארט – פרדי האניצ'רץ' גבריאל יארד הלחין את הפסקול המקורי של הסרט. בנוסף מושמעת בסרט היצירה "Entree en Foret" שכתב עבור הסרט "Island For Pachyderms". "חדר עם נוף", במסד הנתונים הקולנועיים IMDb (באנגלית) "חדר עם נוף", במסד הנתונים הקולנועיים KinoPoisk (ברוסית) Gabriel, Clare (28 May 2006) Sex central for TV writer Davies, BBC News Hemley, Matthew (30 May 2007) Timothy Spall and son to star in Forster classic for ITV, The Stage Hellicar, Michael (1 November 2007) Timothy Spall was horrified when his son wanted to become an actor: Now they're co-stars in a new TV drama, Daily Mail
שמעון בן הלל

שמעון בן הלל היה נשיא הסנהדרין, כחמישים שנה לפני חורבן בית המקדש השני. היה בנו של הלל הזקן, והמשיך אותו כנשיא הסנהדרין. אחריו התמנה בנו, רבן גמליאל הזקן, לנשיא תחתיו. לא ידוע עליו דבר, למעט ממקור אחד, שבו התלמוד (בבלי, שבת טו ע"א) מביא ברייתא בזו הלשון: "הלל ושמעון, גמליאל ושמעון נהגו נשיאותן בפני הבית מאה שנה". התנא מונה בברייתא זו את הנשיאים ב-100 השנים שלפני החורבן (תפקיד שעבר מאב לבן): הלל הזקן, שמעון בנו, רבן גמליאל הזקן ורבן שמעון בן גמליאל הזקן. הרמב"ם, בהקדמתו למשנה תורה, מזכיר אותו כחלק משלשלת מסירת התורה, כמי שקיבל מהלל ובית דינו יחד עם רבן יוחנן בן זכאי. המלומד הנוצרי טרברס הרפורד, בפירושו על פרקי אבות משנת 1925, העלה השערה, כי התנא "שמעון בנו" שמוזכר במשנה (אבות א, טז) לאחר רבן גמליאל, אינו בנו של רבן גמליאל, אלא בנו של הלל. זאת, מחמת העובדה שבמשנה הבאה מוזכר במפורש "רבן שמעון בן גמליאל". השערה זאת הועלתה כבר בשנת 1699 על ידי אדריאן ריילנט. במשנה זו הוא אומר "לא מצאתי לגוף טוב אלא שתיקה", מה שיכול להסביר מדוע הוא ודבריו כמעט אינם מוזכרים במקום אחר. השערה זו מתיישבת יפה עם כך שהוא נקרא במשנה זו "שמעון" ללא תואר ולא "רבן שמעון בן גמליאל". ואולם, הפרשנות המסורתית המקובלת מזהה את התנא בפרקי אבות כרבן שמעון בן גמליאל הזקן - נכדו של שמעון בן הלל, ובשמו של שמעון בן הלל עצמו לא נמסר דבר. כך מובא בספר "מגן אבות" לרשב"ץ (אבות א, טז), וכן בתוספות יום טוב למשנה זו. כמה חוקרי נצרות מזהים את שמעון בן הלל עם שמעון הקדוש. הרב אהרן הימן, "שמעון בן הלל", תולדות תנאים ואמוראים, לונדון, תר"ע, חלק ג, עמוד 1171, באתר היברובוקס Allan Cutler, Does the Simeon of Luke 2 Refer to Simeon the Son of Hillel?, Journal of Bible and Religion 34, 1966, עמ' 29–35
פרס באפט"א לבמאי הטוב ביותר

פרס באפט"א לבמאי הטוב ביותר (באנגלית: BAFTA Award for Best Direction) הוא פרס לבמאי קולנוע המוענק על ידי האקדמיה הבריטית לאמנויות הקולנוע והטלוויזיה. ג'ון שלזינגר, רומן פולנסקי, וודי אלן, אלן פארקר, לואי מאל, ג'ואל כהן, פיטר ויר ואנג לי זכו כל אחד פעמיים בקטגוריה זו. מרטין סקורסזה מחזיק בשיא של תשע מועמדויות. פרס אוסקר לבמאי הטוב ביותר פרס גלובוס הזהב לבמאי הטוב ביותר - סרט קולנוע "BAFTA Awards Search | BAFTA Awards". awards.bafta.org. "2022 EE British Academy Film Awards: Nominations". BAFTA (באנגלית אמריקאית). ארכיון מ-2022-02-03. נבדק ב-2022-02-03. 2023 EE BAFTA Film Awards: The Winners, www.bafta.org, ‏2023-01-19 (באנגלית)
סופיה שרלוטה מברנדנבורג-ביירוית

סופיה שרלוטה מברנדנבורג-ביירוית (בגרמנית: Sophie Charlotte von Brandenburg-Bayreuth; 27 ביולי 1713 – 2 במרץ 1747), הייתה בתו של גאורג פרידריך קרל, מרקיז ברנדנבורג-ביירוית ואשתו של ארנסט אוגוסט הראשון, דוכס סקסוניה-ויימאר-אייזנך. סופיה שרלוטה נולדה ב-27 ביולי 1713 בוופרלינגן שהשתייכה למרקיזות ברנדנבורג-ביירוית, לגאורג פרידריך קרל, מרקיז ברנדנבורג-ביירוית ולדורותיאה, נסיכת שלזוויג-הולשטיין-זונדרבורג-בק, בתם של פרידריך לודוויג, דוכס שלזוויג-הולשטיין-זונדרבורג-בק ולואיזה שרלוטה, דוכסית שלזוויג-הולשטיין-זונדרבורג-אוגוסטנבורג. בשנת 1716 הורשעה אמה בניאוף ונכלאה, ומאז סופיה שרלוטה לא פגשה אותה שוב. ב-7 באפריל 1734 התחתנה סופיה שרלוטה עם ארנסט אוגוסט, נסיך סקסוניה-ויימאר-אייזנך, ממנו היו לה 4 ילדים. בשנת 1748 מת חמיה יוהאן ארנסט השלישי, דוכס סקסוניה-ויימאר, ובעלה ארנסט אוגוסט עלה לשלטון במקומו. אולם בפועל שלט דודו וילהלם ארנסט, דוכס סקסוניה-ויימאר, ורק לאחר מותו בשנת 1728 תפס ארנסט אוגוסט את השלטון. בשנת 1741 מת וילהלם היינריך, דוכס סקסוניה-אייזנך ללא ילדים, ומשום כך ירש אותו ארנסט אוגוסט שהיה קרובו. ארנסט אוגוסט ומשפחתו עברו להתגורר באייזנך, מכיוון שהיה סמוך לה יער שהתאים מאוד לצורך ציד, והשאירו את בנם ארנסט אוגוסט תחת חסותו של ההוף-מרשל בויימאר. ב-2 במרץ 1747 מתה סופיה שרלוטה באילמנאו, והיא בת 34 שנים בלבד. ב-7 באפריל 1734 התחתנה סופיה שרלוטה עם ארנסט אוגוסט הראשון, דוכס סקסוניה-ויימאר-אייזנך, ממנו היו לה 4 ילדים: קרל אוגוסט אויגן (1735–1736) ארנסט אוגוסט השני, דוכס סקסוניה-ויימאר-אייזנך (1737–1758). ארנסטינה, נסיכת סקסוניה-ויימאר (1740–1786) ארנסט אדולף פליקס (1741) מדיה וקבצים בנושא סופיה שרלוטה מברנדנבורג-ביירוית בוויקישיתוף גנאלוגיה של בית הוהנצולרן סופיה שרלוטה מברנדנבורג-ביירוית, באתר "Find a Grave" (באנגלית)
הופמן (מכונית)

הופמן (בגרמנית: Hoffmann) היא מכונית מיקרו בתצורת תלת אופן מתוצרת Hoffmann מהעיר מינכן, גרמניה, אשר יוצרה בשנת 1951. הדגם בולט עקב שפע של אלמנטים עיצוביים לא קונבנציונליים. תלת אופן - מאחור גלגל בודד 2 מושבים 2 דלתות דלתות התאבדות - פתיחת הדלת הפוכה לציר התנועה של הרכב כניסה ויציאה לרכב מאוד קשה בגלל מבנה הדלתות ומבנה עמדת הנהג צינור מילוי דלק אשר יורד מהגג, ישירות דרך התא של המכונית שמשה קדמית - מפוצלת החלונות מורמים או מורידים עם רצועה הגלגל האחורי ממוקם מיד מאחורי הנהג, עם חלק גדול של המכונית מאחוריו מנוע אחורי התלוי בקירור האוויר, אך העדר מאוורר גורם להתחממות יתר המנוע הממוקם על אותו ציר כמו מנגנון ההגה האחורי ההגה, כך המנוע נע עם הגלגל כאשר המכונית מנווטת מנוע צילינדר יחיד, אשר גורם רטט גדול יותר מאשר מנועי רב צילינדר מתנע הדגם מונח בצורה לא פונקציונלית על ידי הירך הימני של הנהג תלת-אופן מדיה וקבצים בנושא הופמן בוויקישיתוף הופמן, סרטון באתר יוטיוב "הופמן (מכונית)" hagerty.com/articles-videos/articles "הופמן (מכונית)" microcarmuseum.com/tour/hoffmann "הופמן (מכונית)" jalopnik.com/what-its-like-to-drive-the-worst-car-ever-built
EAM Nuvolari S1

EAM Nuvolari S1 היא מכונית ספורט, בתצורת רודסטר מתוצרת יצרן הרכב הגרמני Edelsbrunner Automobile München (אנ') אשר יוצר בשנת 1990. במהלך שנות הייצור, יוצרו בין 20 - 30 יחידות. צורתו החיצונית של דגם "EAM Nuvolari S1" - תוכנן על פי מכוניות רודסטר משנות השלושים של המאה העשרים, כדוגמת מכונית הרודסטר אשר יוצרה בין השנים 1934–1935 רילאי MPH. במקביל לייצור דגם ה-"EAM Nuvolari S1", בנה היצרן Edelsbrunner Automobile München את דגם מכונית הרודסטר ה-"EAM Nuvolari R1". מטה וקווי ייצור היצרן Edelsbrunner Automobile München ממוקמים במינכן, גרמניה. 1,600 סמ"ק 1,800 סמ"ק 2,000 סמ"ק 2 מושבים חלון קדמי רוחבי - בלבד מחיר היחידה בשנת 1994 עמד על 60,000-68,000 מרק גרמני מנוע פורד מסוג "16V -DOHC- 4 cylinders" קיפול דו צדדי של מכסה המנוע מושבים מעור מסכי צד מתקן לתיקים כרום גלגלים לוגו היצרן "EAM" חזית דגם "EAM Nuvolari S1" דגם "EAM Nuvolari S1" דגם "EAM Nuvolari S1" - מבט לתוך הרכב דגם "EAM Nuvolari S1" - מבט ללוח הבקרה דגם "EAM Nuvolari S1" - מבט למנורת האיתות (וינקר) דגם "EAM Nuvolari S1" - מבט למכסה מכל הדלק דגם "EAM Nuvolari S1" - כרום גלגלים רילאי MPH מדיה וקבצים בנושא EAM Nuvolari S1 בוויקישיתוף EAM Nuvolari S1, סרטון באתר יוטיוב היצרןEdelsbrunner Automobile München motor-car.net/german/item דגם "EAM Nuvolari S1" allcarindex.com/auto-car-model/Germany-EAM-Nuvolari-S1 דגם "EAM Nuvolari S1" revolvy.com/main/index Sedgwick, M. (1989). A-Z of Cars of the 1930s. Devon, UK: Bay View Books. ISBN 1-870979-38-9.
שליחות קטלנית (זיכיון)

שליחות קטלנית (באנגלית: Terminator) הוא שמו של זיכיון מדע בדיוני שנוצר על ידי ג'יימס קמרון וגייל אן הרד. הזיכיון כולל סדרה של סרטים, קומיקס, רומנים, ומדיה נוספת שמתמקדת בקרבות המתנהלים בין רשת הבינה המלאכותית סקיינט לכוחות ההתנגדות בפיקודו של ג'ון קונור ושאר המין האנושי. מבין מוצריה היודעים ביותר של "סקיינט" הם דגמי מחסל, כגון T-800 (דגם 101), שגולם על ידי ארנולד שוורצנגר מהסרט הראשון ועד לסרט השישי. נכון לפברואר 2010, מגיעים רווחי הזיכיון לסכום של כ-3 מיליארד דולר. ערך מורחב – שליחות קטלנית: יומני שרה קונור בשנים 2008-2009 שידרה רשת פוקס סדרת טלוויזיה בשם "שליחות קטלנית: יומני שרה קונור" (ששווקה בישראל גם כ"טרמינייטור") עם לנה הידי כשרה קונור ותומאס דקר כג'ון קונור. הסדרה, שנוצרה על ידי ג'וש פרידמן, מתמקדת בשרה וג'ון אחרי אירועי "שליחות קטלנית 2", בעודם מנסים לחיות מתחת לרדאר לאחר הפיצוץ שאירע בסייברדין. המפיק ג'יימס מידלטון אמר שהסדרה קשורה לסרט "שליחות קטלנית: התעוררות". ב-18 במאי 2009, Machinima הוציאה לאור את הסדרה "שליחות קטלנית: התעוררות", סדרת אנימציה המגוללת אירועים שהתרחשו לאחר הסרט "שליחות קטלנית 3: עלייתן של המכונות" ולפני "שליחות קטלנית: התעוררות". הסדרה הייתה סדרת רשת בת שישה פרקים. בסדרה מסופר אודות בלייר ויליאמס ומתרחשת שלוש עשרה שנים לאחר אירועי יום הדין. בלייזר היא לוחמת במחתרת נגד המכונות במרכז העיר לוס אנג'לס, תוך מעקב אחר האקר בשם לאז הווארד ומנסה לשכנע אותו להצטרף לצדד ההתנגדות. הסדרה נוצרה באמצעות שימוש באמצעים ממוחשבים ואנימטיביים. היא יצאה לאור ב-DVD ב-3 בנובמבר 2009. ב-26 בפברואר 2021 הודיעה חברת הסטרימינג נטפליקס כי תפתח סדרת אנימה של שליחות קטלנית עם סקיידאנס, מטסון טומלין ו-Production I.G. פרדוקס הסבא מדע בדיוני רך מדיה וקבצים בנושא שליחות קטלנית בוויקישיתוף "שליחות קטלנית", באתר AllMovie (באנגלית) "שליחות קטלנית", באתר Rotten Tomatoes (באנגלית) "Pacificor Names Latham & Watkins to Field Terminator Inquiries". Business Wire. Berkshire Hathaway. 17 בפברואר 2010. נבדק ב-5 במרץ 2017. {{cite web}}: (עזרה) Adalian, Josef (9 בנובמבר 2005). "'Terminator' Re-tools". Variety. {{cite news}}: (עזרה)(הקישור אינו פעיל) McG in Fischer, Paul (4 באוגוסט 2008). "Comic-Con Interview: McG". Moviehole.com. אורכב מ-המקור ב-2008-08-09. נבדק ב-2018-03-12. {{cite news}}: (עזרה) "Terminator Salvation: The Machinima Series Explodes Online as the First Long Form Dramatic Machinima Production". Time Warner. "Terminator Salvation Machinima Series: Season 1". Amazon. Loo, Egan (26 בפברואר 2021). "Netflix Orders Terminator Anime Series by Production I.G". Anime News Network. נבדק ב-26 בפברואר 2021. {{cite web}}: (עזרה)
לופר (מסובב צלילים)

לוּפֵּר (באנגלית: Looper, ובתרגום חופשי "מייצר לולאות") הוא מכשיר אלקטרוני המשמש לצורכי מוזיקה. המכשיר מאפשר הקלטה קולית למשך זמן קצר (למשל, של כמה תיבות), והשמעת הקטע המוקלט בלולאה, כלומר השמעה חוזרת של הקטע הקצר שוב ושוב. מצד המוזיקאי המפעיל, פעולות ההקלטה וההשמעה מבוצעות על ידי תפעול מינימלי ובאופן מיידי, וכך מאפשרות שימוש במכשיר בזמן אמת של ביצוע מוזיקלי, ובאמצעותו להעשיר את הצלילים המופקים תוך כדי הביצוע. יצירה מוזיקלית המתבססת על לופרים או סאמפלרים לסוגיהם בדרך כלל נבנית בשכבות על גבי שכבות של קול, עם עומק וגוון שבהם שולט האמן דרך הכלי. הכלי פופולרי בקרב זמרים, אמני ביטבוקס ותקליטנים. ייחודו של הכלי הוא האפשרות של מוזיקאים יוצרים להפוך ללהקה של איש אחד. בישראל זכה הלופר לחשיפה תקשורתית במהלך העונה החמישית של התוכנית הכוכב הבא לאירוויזיון כשנעשה בו שימוש בידי הזמרת נטע ברזילי, שזכתה בתחרות ובזכות להיות נציגת ישראל בתחרות אירוויזיון 2018. נטע השתמשה בלופר גם במהלך החידוש שלה לשיר "הורה היאחזות" בטקס הדלקת המשואות במסגרת חגיגות שנת ה-70 למדינת ישראל. תקנון האירוויזיון אוסר על שימוש בקולות רקע מוקלטים בזמן התחרות. תאגיד השידור הישראלי קיבל תחילה מאיגוד השידור האירופי אישור לחוקיות הלופר וזו הייתה אמורה להיות הפעם הראשונה שתושמע באירוויזיון יצירה מוזיקלית הנוצרת על הבמה בעזרת לולאות צליל, אולם במהלך החזרות לאירוויזיון הוחלט כי השיר יבוצע ללא הלופר, למעט הופעתו על הבמה כאלמנט ויזואלי המפיק אורות, לבסוף זכתה נטע במקום הראשון בתחרות האירוויזיון 2018. יש בישראל מספר אמני לופר מוכרים. מהבולטים שבהם הם: אסף עדן - המכונה "רייסקינדר" זיו בראשי - הוכתרה ב-2016 על ידי מגזין ווג כ"קול הכי משוחרר מינית" נטע ברזילי - זוכת הכוכב הבא לאירוויזיון וזוכת אירוויזיון 2018 נעם הלפר - הפועל בכינוי AGE איציק פצצתי - מפיק מוזיקלי שמשתמש בלופר בהופעותיו כ"להקה של איש אחד" Ice Hokku - צמד אינדי פופ ישראלי שירה נאות, סיפורה של הקופסה הקטנה עם הצליל המתכתי, באתר הארץ, 7 באוגוסט 2023 DigiTech JML2 JamMan Stereo Review By Michael Ross: Up To 6 Hours Of Looping At The Touch Of A Button נטע ברזילי – אירוויזיון 2018 | Netta - TOY | Israel Eurovision 2018, באתר ערוץ כאן 11 ביוטיוב הלופר ששיגע את המדינה - מה זה בכלל?, באתר ערוץ כאן ביוטיוב Google Trends עבור חיפושי הביטוי "לופר"(הקישור אינו פעיל) סתיו זיו, נטע ברזילי כאן! - הכירו את המועמדת שלנו לאירוויזיון, באתר כאן תאגיד השידור הישראלי רן בוקר, הלופר על מיוט באירוויזיון: רק אורות, בלי סאונד, באתר ynet, 30 באפריל 2018 בר פלג, אז מה זה לופר, מה זה לופר, זה לופר?, באתר הארץ, 18 בפברואר 2018 אלכס פרנק, The Most Sexually Liberated New Voice of 2016 Is a 20-Year-Old in Tel-Aviv, מגזין ווג העולמי ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
פולקסווגן Delivery

פולקסווגן Delivery (באנגלית: Volkswagen Delivery) היא סדרת משאיות בעלי כושר מטען של 5-8 טון מתוצרת Volkswagen Caminhões e Ônibus (אנ') בשיתוף Volkswagen Commercial Vehicles (אנ'), חברות בת של קונצרן הרכב הגרמני פולקסווגן אשר מיוצרים משנת 1998 ועד היום. בשנת 2018 פיתחה פולקסווגן משאית חשמלית בברזיל. VW 5.140 VW 8.150 VW 8.150 Plus VW 9.150 "פולקסווגן Delivery" "פולקסווגן Delivery" "פולקסווגן Delivery" "פולקסווגן Delivery" "פולקסווגן Delivery" פולקסווגן פולקסווגן L80 "פולקסווגן Delivery" - תמונות "פולקסווגן Delivery" שנת 2018 - תמונה (carroya.com/nuevos/volkswagen/delivery) מדיה וקבצים בנושא פולקסווגן Delivery בוויקישיתוף פולקסווגן Delivery, סרטון באתר יוטיוב פולקסווגן Delivery, סרטון באתר יוטיוב פולקסווגן Delivery, סרטון באתר יוטיוב "פולקסווגן Delivery" quatrorodas.abril.com.br/noticias/vw-lanca-linha-de-caminhoes-inspirada-em-modelos-classicos "פולקסווגן Delivery" penaestrada.com.br/novo-delivery-da-volkswagen "פולקסווגן Delivery" - משאית חשמלית בברזיל noticiasautomotivas.com.br/volkswagen-e-delivery-caminhao-eletrico-brasileiro-e-apresentado-na-alemanha
מהפכת 1848 בסיציליה

מהפכת 1848 בסיציליה הייתה התקוממות של תושבי האי סיציליה נגד השלטון של ממלכת שתי הסיציליות. המרידה החלה ב-12 בינואר 1848, ובכך הייתה ראשונת המהפכות של אביב העמים. המורדים הצליחו לנהל ממשל עצמי במשך 16 חודשים, במהלכן אומצה חוקה שנחשבה מתקדמת לתקופתה, אולם לבסוף הצליח פרננדו השני, מלך שתי הסיציליות לדכא את המרד. זרעי המהפכה נזרעו במהלך המלחמות הנפוליאוניות, כאשר פרננדו הראשון, מלך שתי הסיציליות נמלט מנאפולי לפלרמו שבסיציליה, בה המשיך לשבת על כיסא המלוכה הודות להגנה של הצי הבריטי. חולשתו של פרננדו הראשון אפשרה לאצילי סיציליה לכפות עליו אימוץ של חוקה המסדירה שלטון פרלמנטרי דומה לשיטה הבריטית. אולם לאחר קונגרס וינה ושיבתו לנאפולי, ביטל פרננדו הראשון את החוקה. תושבי סיציליה לא השלימו עם השלטון האבסולוטי של בית בורבון והמתינו להזדמנות להשתחרר משלטונם. בספטמבר 1847 תקפו כ-60 איש את המצודה במסינה, אך לא הצליחו לגבור על החיילים שהוצבו במצודה. ראשי המתקפה נעצרו או נמלטו מסיציליה. מועד המהפכה נבחר כ-12 בינואר 1848, יום הולדתו של פרננדו השני, מלך שתי הסיציליות. למלך נשלח אולטימטום שקבע את מועד פרוץ המהפכה אם לא ייענה לדרישות. מוקד המהפכה היה בפלרמו בה הופצו כרוזים המודיעים על המהפכה מספר ימים לפני המהפכה. תושבי סיציליה קמו עם מעט הנשק שבידם והתגברו על כ-7000 חיילי ושוטרי המלך באי. תגבורת נוספת של כ-5000 חיילים שהגיעה מנאפולי כדי לדכא את המרידה הובס. התערבות של קונסולים של המעצמות מנעה הפגזה ארטילרית של פלרמו ועד סוף מרץ השתלטו המורדים על כל סיציליה, למעט המצודה של מסינה אותה המשיכו להחזיק חיילי בית בורבון. המורדים הקימו ממשלה זמנית בראשות רוגרו סטימו (Ruggero Settimo). ב-29 בינואר 1848 הוציא פרננדו השני, מלך שתי הסיציליות כתב זכויות לתושבי סיציליה, ונפתחו שיחות בינו לבין המורדים דרך מתווך אנגלי. המלך הסכים להכיר בפרלמנט ובחוקה של 1812 אך דרש לשמור בידיו את הפיקוד על הצבא. המורדים, שזכרו את ביטול החוקה בשנת 1816 לא הסכימו לתת בידי המלך שליטה בלעדית בצבא והשיחות הגיעו למבוי סתום בסוף מרץ 1848. ב-13 באפריל 1848 החליט הפרלמנט הסיציליאני, בנשיאות ווינצנזו פרדלה, על התנתקות מבית בורבון. ב-11 ביולי 1848 הצביעה האספה הלאומית של סיציליה פה אחד להציע את הכתר לנסיך פרדיננדו, דוכס ג'נובה. פרננדו שלח כוח בן 20,000 חיילים תחת פיקוד קרלו פילנג'יארי, שנחתו במסינה בספטמבר 1848 ולאחר תשעה חודשים, ב-15 במאי 1849 הם השלימו את ההשתלטות המלאה על סיציליה וראשי המהפכה נמלטו מסיציליה. מדיה וקבצים בנושא מהפכת 1848 בסיציליה בוויקישיתוף Sicily and England. A sketch of events in Sicily in 1812 & 1848, page xxx Luigi MARIOTTI, Italy in 1848, 1851, page 190 Luigi MARIOTTI, Italy in 1848, 1851, page 191 Luigi MARIOTTI, Italy in 1848, 1851, page 193
טיסה 211 של US בנגלה איירליינס

טיסה 211 של US בנגלה איירליינס הייתה טיסה מנמל התעופה הבינלאומי שאהג'לאל צפונית לדאקה שבבנגלדש לנמל התעופה הבינלאומי טריבהוואן ליד קטמנדו שבנפאל. המטוס מסוג בומברדיה דאש 8 התרסק ב-12 במרץ 2018 בעת נחיתתו. 49 מתוך 71 האנשים שהיו עליו נהרגו בהתרסקות. בעשור השני של המאה ה-21 נהרגו בתאונות תעופה בנפאל 179 אנשים עד לתאונה זו. המטוס שהתרסק היה מדגם בומברדיה דאש 8 בעל רישום S2-AGU. המטוס היה שייך לסקנדינביאן איירליינס משנת 2001, ב-2008 הוא נמכר לחברת אוגסבורג איירוויז ובשנת 2014 הוא נמכר לחברה הנוכחית. המטוס היה מעורב בתקרית של החלקה ממסלול ההמראה ב-2015. הטיסה המריאה מדאקה, בירת בנגלדש לקטמנדו, בירת נפאל. הפקחים בנמל התעופה הבינלאומי טריבהוואן העניקו למטוס אישור לנחות על מסלול 02, אך טייס המשנה ביקש לנחות על מסלול 20 (הכיוון ההפוך). בקשתו של טייס המשנה נענתה בחיוב. הפקח שאל את הטייס על כוונותיהם של הטייסים ותשובתו של הטייס הייתה: "נרצה לנחות ב-02". תקשורת מקומית דווחה כי המטוס נגע במסלול אך לא הספיק לעצור בתוך המסלול. לפי עד ראייה המטוס לא היה מיושר כראוי עם המסלול. אחד השורדים ציין ש-"המטוס התנהג בצורה מוזרה". עובדי הקרקע בשדה אמרו כי המטוס התנודד בזמן הנחיתה. בזמן הנחיתה המטוס סטה, החליק מהמסלול ופגע בגדר של השדה. המטוס המשיך בהחלקה והתרסק במגרש כדורגל ריק. לאחר שהתרסק המטוס עלה בלהבות, בגלל שמכלי הדלק התפקעו. המטוס נשבר למספר חלקים. כוחות ההצלה הצליחו לכבות את השריפה תוך 15 דקות. כ-31 אנשים פונו לבתי חולים שונים בקטמנדו, רובם במצב קשה או אנוש. כוחות החילוץ חילצו כ-40 גופות מתוך המטוס. 9 אנשים נפטרו מפצעיהם בבית החולים. שדה התעופה היה סגור למשך 3 שעות אחרי ההתרסקות. המטוס נשא 67 נוסעים ו-4 אנשי צוות, מתוכם שני ילדים. ראש הממשלה של נפאל, קאדגה פרסאד אולי הגיע לזירת ההתרסקות מיד כדי לפקח על פעולות החילוץ. הוא הכריז על פתיחת חקירה של נסיבות האירוע. תיק התאונה והיסטוריית המטוס של טיסה 211 של US בנגלה איירליינס, באתר Aviation Safety Network (באנגלית)